Clara Serra

**Clara Serra Sánchez** (Madril, 1982ko irailaren 13a) feminismoan espezializatutako madrildar filosofo, ikertzaile, idazle eta politikari ohia da. 2015 eta 2019 bitartean,Podemoseko diputatua izan zen Madrilgo Biltzarrean eta ondoren, 2019 arte, Más Madrid taldekoa. 2020tik Bartzelonako Unibertsitatean ari da ikertzaile.

## Biografia 
Madrilen jaio zen 1982ko irailaren 13an. Familiakoak ditu,  *Libertad digital/Askatasun Digitaleko* zutabegile den Fernando Serra aita eta Isabel Serra diputatua ahizpa. Filosofian lizentziatu zen Madrilgo Complutense Unibertsitatean. Master bat egin zuen Filosofiako ikasketa aurreratuetan eta beste bat Genero arteko diziplina ikasketetan. Ohorezko laguntzailea izan da Complutense Unibertsitatean, mintegi eta ikasturte akademikoetan parte hartuz. 

## Lan ibilbidea 
Institutuko filosofia-irakaslea izan zen sei urtez, Madrilgo Biltzarreko diputatu hautatu zuten arte.

Bolonia Prozesuaren aurkako protestetan parte hartu zuen, baita Unibertsitatea merkantilizatzearen aurkako ikasle-mugimenduan eta unibertsitate publikoaren defentsan ere.[ezkerrera|thumb|297x297px|[Tania Sánchez, Iñigo Errejón eta Clara Serra 2018an.]]Podemosen parte hartzen hasi zen proiektuaren hasiera-hasieratik, Madrilgo feminismoen zirkuluko kide gisa, eta, gero, Vistalegren estatuko kontseilari hautatu zuten. 2014ko azaroaren 15ean Podemoseko Estatuko Herritarren Kontseiluko Emakumearen eta Berdintasunaren Arloko arduradun izendatu zuten (ondoren, Berdintasun, Feminismo eta Sexualitate Arlokoa).
Madrilgo Batzarreko diputatu hautatu zuten 2015eko Madrilgo Batzarrerako hauteskundeetan. Isabel ahizpa txikia ere hautatu zuten legegintzaldi bereko diputatu. Ondoren, Clara Serra Emakume Batzordeko presidente eta Osasun Batzordeko kide izendatu zuten.

Lorena Ruiz-Huertak Podemoseko Parlamentuko Batzarrean bozeramailetzari uko egin ondoren, taldeko kideen artean, Clara Serra aukeratu zuten hura ordezkatzeko.

Íñigo Errejónen planteamenduekin bat zetorren, baina alde politikoak zirela-eta, hark 2019ko urrian politika nazionalera jauzi egin zuenean, aldendu egin zen harengandik.

[ezkerrera|thumb|Clara Serra, [Miguel Urbán eta Luis Alegre Zahonero lagun zituela Madrilen, 2012ko apirilean, hirurek Izquierda anticapitalista/Ezker Antikapitalistan militatzen zutenean |306x306px]]
Unibertsitate publikoan eta mugimendu feministan parte hartu zuen Clara Serrak unibertsitateko urteetan. Feminismoa interes politiko eta teorikoko gaia izan da harentzat. Haren ikerketa-gaia beti izan da filosofia garaikideko gai nagusiei ekitea, bai subjektuaren arazoari, bai subiranotasunaren arazoari, teoria feminista ezinbesteko duen ikuspegitik. Madrilgo Complutense Unibertsitateko Filosofia Fakultatean mintegiak eman zituen ohorezko laguntzaile gisa, hala nola "*Gorputzaren garrantzi politikoa"* ikastaroa, Luisa Posada Kubissak koordinatua eta Rebeca Moreno Balaguer eta Daniel Iraberri Pérezen laguntzarekin.

2014. urtean Podemoseko Berdintasun, Feminismo eta Sexualitate arloko estatuko arduradun izendatu zuten. Bere pentsamendua Michel Foucault, Ernesto Laclau edo Judith Butler bezalako autoreetan oinarritzen da.[thumb|313x313px|[Clara Serra AMAk antolatutako Pentsamendu Feministaren III. Jardunaldien kartelaren aurrean, Gijon (Asturias), 2022.07.03]]2016ko abenduaren 17an egindako Estatuko Herri-Kontseiluan, Podemoseko zuzendaritzaz arduratzen zen talde teknikoko kide izateko hautatu zuten, II. Herritarren Batzarrak Herri-Kontseilu berria hautatu arte, Pablo Echenique buru zela. Podemoseko Herritarren Kontseiluko kide izateko hautatu zuten, Alderdiaren bigarren Batzar Nagusian, 2017ko otsailaren 12an.

2019ko otsailean Podemosetik alde egin zuen, eta Madrilgo Erkidegoko Más Madrid taldeko zerrendan, bigarren postuan, sartu zen.

2020an, Bartzelonako Unibertsitateko bizitza akademikora  itzuli zen, ikertzaile lanera. *Los hombres de verdad tienen curvas* podcasta zuzentzen du.  

## Lanak 
Lana, egilea eta argitaletxea daude aipatuta:
* *Leonas y zorras: estrategias políticas feministas*. Serra, Clara. Catarata (2018). ISBN 978-84-9097-440-7. 
* *Manual ultravioleta. Feminismo para mirar el mundo.* Ediciones B. (2019). ISBN 978-84-666-6527-8. 
* *Alianzas rebeldes. Un feminismo más allá de la identidad.* Lankidetzan: Serra, Clara; Garaizábal, Cristina; Macaya, Laura. Bellaterra. ISBN 978-84-18684-11-1. 
* *El sentido de consentir*. Serra, Clara. Anagrama (2024). .

## Erreferentziak 
## Kanpo estekak 
* Clara Serra Telegramen
* Clara Serra Sánchez Dialneten
* Clara Serra Instagramen